**ელინა ნეჩაიევა** ( ესტ. Elina Netšajeva, დ. 10 ნოემბერი, 1991) — ესტონელი სოპრანო. მან წარმოადგინა ესტონეთი 2018 წლის ევროვიზიის სიმღერის კონკურსზე ლისაბონში, პორტუგალია, სიმღერით „La forza".

ბიოგრაფია
---------

ელინა ნეჩაიევა დაიბადა 1991 წლის 10 ნოემბერს, ტალინში, ესტონეთი. 2016 წელს დაამთავრა ესტონეთის მუსიკისა და თეატრის აკადემია კლასიკური სიმღერის სპეციალობით.

2018 წელს მომღერალმა წარადგინა სიმღერა „La Forza" („ძალა") ეროვნულ შესარჩევ კონკურსზე "ევროვიზია-2018" - ესტი ლაული. კონკურსის სუპერფინალში ნეჩაიევამ მოიპოვა მაყურებლის ხმა და მიიღო უფლება წარმოედგინა ესტონეთი ევროვიზიაზე 2018 ლისაბონში. მონაწილე პირველ ნახევარფინალში მე-9 ნომრით გამოვიდა, სადაც წარმატებით გავიდა ფინალში და 201 ქულით მე-5 ადგილი დაიკავა. ფინალში ის მე-6 ნომრად გამოვიდა და 245 ქულით მე-8 ადგილი დაიკავა.

ელინა ნეჩაიევამ საკუთარი თავი განასახიერა ფილმში „ევროვიზია: ცეცხლოვანი საგის ამბავი".

კარიერა
-------

2009 წელს მისი საჯარო დებიუტი შედგა *ესტი ოცბი სუპერსტარ-ის* მესამე სეზონში, სადაც მან მონაწილეობა მიიღო, მაგრამ გამოეთიშა გოგონების რაუნდში. 2011 წელს დაამთავრა ტალინის ფრანგული სკოლა. მან მონაწილეობა მიიღო ესტის ტელევიზიის კონკურსში *Klassikatähed 2014* და იყო სამი ფინალისტიდან ერთ-ერთი.  2016 წელს დაამთავრა ესტონეთის მუსიკისა და თეატრის აკადემია კლასიკური სიმღერის მაგისტრის ხარისხით.  ნეჩაიევა *2017 წლის ესტი ლაულის* ნახევარფინალის ერთ-ერთი მასპინძელი იყო მარკო რეიკოპთან ერთად. 2018 წლის 3 მარტს ნეჩაიევამ მოიგო *ესტი ლაული 2018* იტალიურენოვანი სიმღერით „La forza", მან წარმოადგინა ესტონეთი 2018 წლის ევროვიზიის სიმღერის კონკურსზე და მე-8 ადგილზე გავიდა დიდ ფინალში. 

მან ასევე მიიღო მონაწილეობა 2020 წლის ამერიკულ მუსიკალურ კომედიურ ფილმში *ევროვიზიის სიმღერის კონკურსი: ცეცხლოვანი საგის ამბავი* .

მან მეორე ადგილი დაიკავა ნიღბიანი მომღერლის ესტონური ვერსიის მეორე სეზონში, „ფენიქსის" თამაშით. 

იგი დაბრუნდა ესტი ლაულ-ში 2022 წელს სიმღერით „Remedy", რომელიც დაწერა სვენ ლოჰმუსმა და ფინალში მე-8 ადგილი დაიკავა.

თეატრში მან ითამაშა ჯიანეტა დონიცეტის „L'elisir d'amore", ჟულიეტ ვერმონტ ლეჰარის „გრაფი ლუქსემბურგი", ცეცხლის ჩრდილი/პრინცესას ჩრდილი/ბულბული რაველის "L'enfant et les sortileges" და ოფენბახის „ორფეოსი ქვესკნელში". მან ასევე ითამაშა დრამატულ როლებში და განასახიერა ელიზა დულიტლი „ჩემს მშვენიერ ლედიში".

პირადი ცხოვრება
---------------

2017 წლის დეკემბერში მან თავისი სასცენო სახელი შეცვალა მართლწერის თვალსაზრისით ნეტშაიევადან ნეჩაიევაზე, თუმცა წარმოთქმა იგივე დარჩა. 

ის არის შერეული ჩუვაშური, ესტონური და რუსული წარმოშობით. ის იყო ევროვიზიის პირველი მონაწილე, რომელსაც ჰქონდა ჩუვაშური ფესვები.

სქოლიო
------

1. ↑  შეცდომა თარგის გამოძახებისას: cite web: პარამეტრები **url** და **title** აუცილებელად უნდა მიეთითოს..
2. ↑  "La forza". ERR, January 2018
3. ↑  Mercereau, Damien (7 March 2018). „Eurovision 2018 : Elina Nechayeva, une chanteuse d'opéra pour l'Estonie" [Elina Nechayeva, an opera singer for Estonia] (ფრანგული). Le Figaro. ციტირების თარიღი: 9 March 2018.
4. ↑  Rise like a Phoenix! Elina Nechayeva finishes second on The Masked Singer Estonia en-US (2020-12-09). ციტირების თარიღი: 2022-01-01
5. ↑  Eesti Laulu poolfinalist Elina Netšajeva muutis nime. ციტირების თარიღი: 6 May 2018
6. ↑  Элина Нечаева: фото, биография, фильмография, новости - Вокруг ТВ. en. ციტირების თარიღი: 2020-03-31
7. ↑  Элина Нечаева - биография, информация, личная жизнь, фото, видео ru. ციტირების თარიღი: 2020-03-31